PATVIRTINTA

Šalčininkų Jano Sniadeckio

gimnazijos direktoriaus

2019 m. lapkričio 4 d.

įsakymu Nr. V-558

**ŠALČININKŲ JANO SNIADECKIO GIMNAZIJOS**

**MOKINIŲ SKATINIMO TVARKOS APRAŠAS**

**i SKYRIUS**

**BENDROSIOS NUOSTATOS**

1. Aprašas reglamentuoja mokinių mokymosi ir elgesio skatinimo tvarką gimnazijoje.
2. Apraše nurodyti įvairūs skatinimo būdai, kurie taikomi, atsižvelgiant į mokinio daromą pažangą, pastangas keistis, pasiekimus.
3. Vadovaudamiesi aprašu, gimnazijos mokytojai skatina mokinių pasitikėjimą savimi, siekimą tobulėti, koreguoja mokinių elgesį.
4. Siekiant pastebėti ir paskatinti pageidautiną mokinių elgesį, pasiekimus, lankomumą, pažangos siekimą, sistemingai vykdomas pasiekimų moksle, pamokų lankymo ir elgesio stebėjimas ir įvertinimas: klasių vadovai ir gimnazijos administracija rengia pusmečio ir metines ataskaitas. Vykdomas tėvų (globėjų, rūpintojų) informavimas per elektroninį dienyną ir kitais būdais.

**II SKYRIUS**

**TIKSLAI IR UŽDAVINIAI**

1. Sudaryti sąlygas mokiniams patirti sėkmės džiaugsmą ir bendruomenės įvertinimą.
2. Skatinti mokinius maksimaliai išnaudoti savo gebėjimus.
3. Sukurti ugdymo aplinką mokinių kūrybiškumui plėtoti.
4. Inicijuoti sistemingą mokinių skatinimo aprašo sklaidą ir realizavimą gimnazijoje.

**III SKYRIUS**

**SKATINIMO PRIEMONIŲ PLANAS**

|  |  |  |  |
| --- | --- | --- | --- |
| **Veikla** | **Skatinimo priemonė** | **Laikas** | **Vykdytojas** |
| 9.1.Už geriausius mokymosi pasiekimus:9.1.1.Mokosi tik 10.9.1.2.Mokosi 9 – 10.  | Nuotrauka „auksiniuose“ rėmeliuose Gimnazijos stende ,,Gimnazijos garbė“;Direktoriaus Padėkos raštas;Atminimo dovana – puodukas „Geriausias mokinys“;Pažintinė ekskursija;Gimnazijos padėkos raštai tėvams.Nuotrauka Gimnazijos stende ,,Gimnazijos garbė“;Direktoriaus Padėkos raštas;Atminimo dovana – puodukas „Geriausias mokinys“;Pažintinė ekskursija;Gimnazijos padėkos raštai tėvams.  | Nuo rugpjūčio 25 d.Mokslo metų baigimo šventėjeNuo rugpjūčio 25 d.Mokslo metų baigimo šventėje | Gimnazijos administracija |
| **Veikla** | **Skatinimo priemonė** | **Laikas** | **Vykdytojas** |
| 9.2. Už mokymosi pasiekimus, pastangas ir padarytą pažangą. | Gimnazijos stende ,,Gimnazijos garbė“ skelbiamos šių mokinių pavardės.  | Pasibaigus mokslo metams |  |
| 9.3. Už pavyzdingą ir mandagų elgesį visos Gimnazijos bendruomenės narių atžvilgiu.  | Pagyrimas elektroniniame dienyne. Gimnazijos padėkos raštai tėvams.  | Pasibaigus pusmečiams | Socialinės pedagogės,Klasių vadovai |
| 9.4.Už geriausią klasės mokinių lankomumą (pagal vienam mokiniui tenkantį nepateisintų pamokų skaičių) per mokslo metus.  | Padėkos raštas;Direktoriaus įsteigtas prizas.  | Pasibaigus pusmečiamsPadėkos šventėje | DirektorėSocialinės pedagogės,Klasių vadovai, |
| 9.5. Už pasiekimus olimpiadose, konkursuose, varžybose, parodose.  | Sveikinimas gimnazijos svetainėje.Mokinių kūrybinių darbų parodos. | Pasibaigus šventei | Mokytojai dalykininkai |
| 9.6. Už aktyvų dalyvavimą pamokos, klasės, popamokinėje veikloje, Mokinių savivaldoje, bei projektinėje veikloje.  | Arbata su mokyklos administracija; | Padėkos šventėje | Mokytojai dalykininkai, klasių vadovai |

**IV SKYRIUS**

**BAIGIAMOSIOS NUOSTATOS**

1. Gimnazijos administracija, klasių vadovai, mokytojai dalykininkai, pagalbos mokiniui specialistai yra atsakingi, kad būtų laikomasi šios tvarkos nuostatų.
2. Tvarka keičiama ir papildoma gimnazijos direktoriaus ir bendruomenės iniciatyva.
3. Mokinių skatinimo tvarką tvirtina gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_